Viimastel nädalatel ei tahaks küll olla proua välisminister Clintoni nahas, kes peab nüüd päevade kaupa aega raiskama, et selgitada ülejäänud maailmale, mis vahe on ametlikul seisukohal ja isiklikul arvamusel juhul, kui seda esitavad ühed ja samad inimesed. Aga küllap on välisminister juba karastunud, arvestades tema rikkalikku varasemat kogemustepagasit riigi esimese leedina.   Julian Assange, WikiLeaksi üks asutajaist ja selle käilakujuks nimetatu, keda kummardavad tõeotsijad ja kes nüüd Londonis  vahistati, on kindlasti maailma hetkel enim survestatud inimene, kelle tegutsemise motiivide kohta me tegelikult palju ei tea.